Georgius Maxwell Richards
Georgius Maxwell Richards Res apud Vicidata repertae: Nativitas: 1 Decembris 1931; San Fernando Obitus: 8 Ianuarii 2018; Portus Hispaniae Patria: Trinitas et Tabacum Nomen nativum: George Maxwell Richards Familia Coniunx: Jean Ramjohn-Richards Georgius Maxwell Richards, vulgo saepius Max Richards (in oppido S. Ferdinandi natus die 1 Decembris 1931; ad portum Hispaniae die 8 Ianuarii 2018 mortuus) fuit politicus insulae Trinitatis. Patre iuris consulto, matre praeceptrice, Georgius Maxwell Richards in insula nativa educatus Collegium Regale(en) frequentavit. Ingeniariae chemicae studuit apud collegium Scientiae et Technologiae Mancuniense et collegium Pembrochiae universitatis Cantabrigiensis. Ab anno 1965 in universitate Indiarum Occidentalium docuit, ubi ab anno 1970 professor et ab anno 1984 ad 1996 princeps campi S. Augustini meruit. Praeses Trinitatis et Tabaci bis electus, a die 17 Martii 2003 usque ad 18 Martii 2013 hoc officio functus est.